**Datum: 01.09.2023. SAOPŠTENJE ZA MEDIJE**

**Vikend pred nama neka bude radost**

*Izaberite dobar provod i ovog vikenda uz m:tel prijatelje! Bilo da izaberete muziku ili sport, učinili ste dobar izbor za početak septembra!*

Za prve dane septembra vam preporučujemo nekoliko događaja. Vikend obojite dobrom muzikom, ili pak malim fudbalom, ako ste više sportski tip i ako želite biti humani!

Ako ste **u Istočnom Sarajevu** ili blizu toga grada, nikako ne propustite festival Beerka. Riječ je, svakako, o festivalu koji promoviše različite pivske brendove, međutim Beerka je mnogo više od toga. Fokus ovog festivala je na ekologiji i prirodi kroz podizanje svijesti o očuvanju životne sredine. Zato, kroz obrazovne radionice obrađivaće se teme povezane sa ekološkim temama i načinima na koje svako od nas može da da svoj doprinos zaštiti prirode i okoline. U okviru dva festivalska dana, 1. i 2. septembra, posjetioci će moći da uživaju u koncertima Marka Louisa, Yu grupe, Kerbera, Bombaj štampe, Bajage i instruktora, te grupe Goblini.

**Banjaluka** za ovaj vikend nudi sjajne događaje, poput koncerta Novih fosila na Kastelu, koji je zakazan za petak 1. septembra. Nakon više od pedeset godina pokretanja benda, i dalje osvajaju srca publike svih generacija. Vjerujemo da će atmosfera na ovom koncertu biti sjajna.

Naša preporuka je da subotu rezervišete za sport! Tim više jer je riječ o humanitarnom turniru veterana u malom fudbalu. „Mi igramo, oni pobjeđuju“, naziv je turnira koji će se 2. septembra odigrati u **Sportskoj dvorani „Borik**“, a sav prihod od prodatih ulaznica i aukcijskih dresova, biće uplaćen Udruženju roditelja djece oboljele od malignih oboljenja "Iskra". Na licitaciji su vrijedni potpisani dresovi, a priliku da učestvujete u ovoj licitaciji imate sve do 19 časova 2. septembra. Ima li boljeg mjesta na kojem biste bili ovoga vikenda?!

Kompanija m:tel vam želi dobru zabavu i uživanje u najljepšim trenucima s prijateljima!

Ključne riječi: Beerka festival, Novi fosili, mali fudbal, humanost  
Izvor fotografije: Mtel